เขียนย่อหน้าเกี่ยวกับ การสร้าง Own Project ของอินเด็กซ์ ครีเอทีฟ วิลเลจ
อินเด็กซ์ ครีเอทีฟ วิลเลจ สร้าง Own Project ซึ่งเป็นการจัดอีเว้นท์ที่ อินเด็กซ์ ครีเอทีฟ วิลเลจ พัฒนาขึ้นมาเอง โดยจะมีงานจัดทั้งในประเทศและต่างประเทศ โดยจะเน้นการสร้างอีเว้นท์ที่มากขึ้น และจัดต่อเนื่องอย่างน้อยปีละครั้ง เพื่อลดความเสี่ยงทางธุรกิจและคาดการณ์รายได้แต่ละปีแบบไม่ต้องรอลูกค้าจ้างเพียงอย่างเดียว สำหรับประเทศที่อินเด็กซ์เข้าไปลงทุน ประกอบด้วย เมียนมา , กัมพูชา , เวียดนาม และมาเลเซีย ซึ่งมีอีเว้นท์สำคัญ อาทิ Cambodia Architect & Décor 2018 ในกัมพูชา , Myanmar FoodBev , Myanmar Retail Sourcing Expo 2018 , Myanmar Build & Décor 2018 ในเมียนมา โดยคาดว่าในอีก 2-3 ปี การสร้าง Own Project จะมีสัดส่วนของรายได้เพิ่มเป็น 20-25%

บทเรียนจากย่อหน้านี้

เพราะมีปัจจัยที่เข้ามาเป็นตัวแปรในธุรกิจมากมาย และล้วนเป็นปัจจัยที่ยากจะคาดเดาและควบคุม บริษัท อินเด็กซ์ ครีเอทีฟ วิลเลจ จำกัด (มหาชน) จึงขอสร้างทางโตด้วยตนเองและลดความเสี่ยงทางธุรกิจ เดินหน้าปั้น Own Project  โปรเจ็คที่พัฒนาขึ้นเอง ซึ่งจะถูกจัดขึ้นทั้งในประเทศ และต่อยอดไปต่างประเทศ โดยตั้งเป้าสัดส่วนรายได้ธุรกิจกลุ่มนี้เพิ่มเป็น 20-25% ในอีก 2-3 ปี

สำหรับภาพรวมของธุรกิจอีเว้นท์ในปี 2561 จากสถานการณ์หลายอย่าง ๆ เริ่มนิ่ง และเศรษฐกิจมีแนวโน้มอยู่ในขาขึ้น จึงเชื่อว่า ในปีนี้ธุรกิจอีเว้นท์จะกลับมาเติบโตครั้งแรกในรอบ 5-6 ปี โดยจะมีการเติบโต 5-10% ซึ่งเริ่มเห็นสัญญาณคึกคักตั้งแต่ต้นปี โดยเฉพาะในส่วนของกิจกรรมทางการตลาดจากแบรนด์ต่าง ๆ

ทิศทางการดำเนินธุรกิจของอินเด็กซ์ต่อจากนี้ จึงพยายามสร้าง Own Project  หรืออีเว้นท์ที่สร้างขึ้นมาเองให้มากขึ้น ไม่ว่าจะเป็นอีเว้นท์ด้านไลฟ์สไตล์ เทรดแฟร์ และธุรกิจสร้างสรรค์ต่างๆ โดยอีเว้นท์นั้นจะถูกจัดขึ้นต่อเนื่องอย่างน้อยปีละครั้ง เพื่อลดความเสี่ยงทางธุรกิจและให้สามารถคาดการณ์รายได้ในแต่ละปีได้แบบไม่ต้องรอลูกค้าจ้างเพียงอย่างเดียว

ปัจจุบันอีเว้นท์ดังกล่าวมีอยู่ประมาณ 10 โปรเจ็คที่ถูกจัดขึ้นทั้งในไทยและในต่างประเทศที่ทางอินเด็กซ์เข้าไปลงทุน ได้แก่ เมียนมา , กัมพูชา , เวียดนาม และมาเลเซีย อาทิ ในไทย เช่น งานเคาท์ดาวน์ที่เซ็นทรัลเวิล์ด ซึ่งขณะนี้มีชื่อเสียงติดอันดับโลกไปแล้ว ฯลฯ ส่วนงานในต่างประเทศ อาทิ  Cambodia Architect & Décor 2018 ในกัมพูชา , Myanmar FoodBev , Myanmar Retail Sourcing Expo 2018 , Myanmar Build & Décor 2018 ในเมียนมา

สำหรับในปี 2561 ได้มีการเปิดตัว Own Project  ใหม่ไปแล้ว 2 โปรเจ็ค ได้แก่  ‘กิโลรัน’ (KILORUN) มหกรรมงานวิ่งยุค 2018 ในคอนเซปต์ ‘กิน เที่ยว วิ่ง ในทริปเดียวกัน’ เพื่อตอบไลฟ์สไตล์ของคนรุ่นใหม่ ที่รักสุขภาพ ชอบเที่ยว แต่ยังชอบกินอยู่ ซึ่งจะจัดขึ้นใน 4 เมืองของ 4 ประเทศ ได้แก่ กรุงเทพฯ (ไทย), บาหลี (อินโดนีเซีย), ญี่ปุ่น (โอซาก้า) และฮานอย (เวียดนาม)

อีกโปรเจ็คเป็นงานแฟร์ในต่างประเทศ นั่นคือ ‘เมียนมา อินเตอร์เนชั่นแนล ทัวร์ริซึ่ม แอนด์ เวดดิ้ง เอ็กซ์โป 2018’ (Myanmar International Tourism and Wedding Expo 2018) ซึ่งเกิดจากการมองเห็นอากาสทางธุรกิจที่ปัจจุบันคนเมียนมาต้องการออกไปเที่ยวต่างประเทศมากขึ้น ขณะเดียวกันก็มีคนอยากเข้าไปทำธุรกิจในประเทศนี้มากขึ้นเช่นเดียวกัน